Trafiksikkerhedsstrategi - Endelig vedtagelse 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Trafiksikkerhedsstrategi 2013–2020 foreslås endeligt vedtaget efter at have været i offentlig høring. 
 
RESUMÉ 
Trafiksikkerhedsstrategi 2013-2020 har været offentlig fremlagt i perioden 2. oktober - 2. december 2013. Der 
indkom i alt 2 bemærkninger til planen. 
 
  
Bemærkningerne går på to konkrete indsatser; et ønske om flere cykelstier og bedre sikkerhed - også uden 
for [adresse], og en konkret indsats mod rødkørsel i krydset Byleddet/Silkeborgvej.    
 
 
Trafiksikkerhedsstrategien beskriver, hvordan kommunen frem mod 2020 planlægger at arbejde for at 
nedbringe antallet af dræbte og tilskadekomne i trafikken i [adresse], og peger ikke på konkrete tiltag. 
Disse vil efterfølgende indgå i den generelle prioritering af sikkerhedsprojekter i kommunen – herunder 
arbejdet med sikring af skoleveje i kommunen. 
 
  
Visionen er, at borgere og besøgende altid skal kunne færdes sikkert i trafikken, uanset hvor de skal hen, 
hvordan de transporterer sig og hvornår på døgnet og året, de bevæger sig ud i trafikken.    
 
 
Visionen udmøntes i en målsætning om, at antallet af dræbte, alvorligt og lette tilskadekomne skal halveres 
frem mod 2020 med udgangspunkt i antallet af tilskadekomne i 2010. 
INDSTILLING 
At 1) Trafiksikkerhedsstrategi 2013–2020 – med et indhold som beskrevet i vedlagte bilag 1 - vedtages 
endeligt. 
 
    
At 2) Ideer og forslag fremkommet under den offentlige fremlæggelse af trafiksikkerhedsstrategien besvares, 
som det fremgår af indstillingens punkt 5. 
Sagens forløb 
01-05-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
05-05-2014 Magistraten 
 
Fremsendes til [adresse] med bemærkning, at Magistraten i mødet den 5. maj 2014 anbefaler, at byrådet 
tiltræder Magistratsafdelingen for Teknik og Miljøs indstilling af 14. april 2014. 
 
21-05-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 21. maj 2014. 
 
02-06-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling. 
 
